থাইল্যান্ডে মোদির পাশেই বসে ইউনুস, একান্ত বৈঠক কি হবে?

ওয়েবডেস্ক: প্রধানমন্ত্রী নরেন্দ্র মোদি (Narendra Modi) ও বাংলাদেশের (Bangladesh) অন্তর্বর্তী সরকারের প্রধান উপদেষ্টা মহম্মদ ইউনুস পাশাপাশি বসে। বৃহস্পতিবার থাইল্যান্ডে এই ছবি দেখা গেল। তাতেই বিমস্টেক (BIMSTEC) বৈঠকের ফাঁকে দুজনের মতো একান্ত বৈঠক হতে পারে বলেও জল্পনা ছড়িয়েছে। থাইল্যান্ডের প্রধানমন্ত্রী পেটংটান শিনাওয়াত্রা (Paetongtarn Shinawatra)ডিনারের আয়োজন করেছিলেন। সেখানে এই দৃশ্য দেখা গিয়েছে। তাঁদের বসার আসন চর্চা উস্কে দিয়েছে।

বাংলাদেশের প্রাক্তন প্রধানমন্ত্রী শেখ হাসিনা দেশ ছাড়ার পরে অন্তর্বর্তী সরকারের প্রধান হন ইউনুস। তাঁর আমলে বাংলাদেশে সংখ্যালঘু হিন্দুদের উপর নির্যাতন নিয়ে সরব হয় ভারত। সম্প্রতি চীন সফর নিয়ে সেভেন সিস্টার্স বা ভারতের উত্তর পূর্বের রাজ্যগুলিকে নিয়ে ইউনুসের করা মন্তব্যে তীব্র সমালোচনা হয়েছে ভারতে। অসমের মুখ্যমন্ত্রী হিমন্ত বিশ্বশর্মার মতো অনেকেই এর তীব্র প্রতিবাদ করেন। তিনি ইউনুসের মন্তব্যের প্রেক্ষিতে চিকেনস নেক নিয়ে দেশকে সতর্ক করেন। ইউনুস ক্ষমতায় আসার পরে এই প্রথম মুখোমুখি হলেন প্রতিবেশী দেশের দুই রাষ্ট্রপ্রধান। বাংলাদেশের তরফে ভারতের প্রধানমন্ত্রীর সঙ্গে বৈঠকের জন্য অনুরোধ করা হয়েছিল। এই বিমস্টেক বৈঠকে শ্রীলঙ্কা, নেপাল, মায়ানমার, ভুটানও অংশ নেবে।